TVB劇集《逆天奇案2》昨晚(4日)一集展開新單元「龍頭棍風暴」,講述社團洪勝話事人賀堅(姜大衛飾)打算退隱江湖,賀堅兒子賀永權(林景程飾)和韓耀星(翟威廉飾)欲爭話事人之位,兩雄相爭引起警方高度關注。社團準備舉行祭祠儀式,賀堅命令永權負責運送龍頭棍,豈料龍頭棍竟不翼而飛。弄失龍頭棍的永權頓失方寸,四處尋找龍頭棍下落,就連貼身手下亦懷疑兼打至重傷。此時,情婦Jenny(王嘉慧飾)突然來電表示龍頭棍在其手上,可惜只是一場謊言,Jenny欺騙永權是想迫他與大婆(吳沚默飾)離婚。
林景程能與姜大衛合作很開心︰「John哥(姜大衛)呢種咁傳奇嘅演員,可以近距離感受佢點樣演一場戲好難得。對演戲嘅人嚟講,佢係活寶藏﹗我埋位前請教過佢用咩方法投入角色感情、點樣控制淚水,佢毫不吝嗇咁分享,仲即場示範點樣控制淚水畀我睇。睇佢做好似好容易,實際真係幾十年功力。John哥分享期間,咁啱導演叫我埋位,嗰次係我入行以嚟最唔想埋位嘅一次!」談到之前在《下流上車族》與金像影后鮑起靜結母子緣,這次再與亞洲影帝姜大衛結父子緣,林景程表示︰「兩位都係我以前諗都唔敢諗可以合作到嘅前輩,依家仲可以演到佢哋個仔,呢啲機會真係可遇不可求﹗我覺得我比好多演員好彩 ,希望未來仲會有呢啲機會啦!」
飾演Jenny的王嘉慧是「東張女神」之一,她在劇中化身性感尤物上演「小三爭上位實錄」。王嘉慧表示角色很有挑戰性:「始終同平時嘅自己好唔同,擔心演唔出嗰種效果,所以事前做好多功課,參考其他劇集、電影類似嘅角色。」談到與吳沚默的拉扯對罵戲,她說:「一開始有啲唔好意思,驚喺拉扯途中整親佢,但佢鼓勵我放膽去做,好帶到我入戲,所以拍嗰時冇呢方面顧慮。」